GiliGold/VAD_KnessetCorpus huggingface dataset:
ורד וינדמן:  ואז משרד המשפטים אמר בזמנו, ובצדק רב, שאי אפשר שכל רשות מקומית תחליט על אילו בעלי משרה היא מבקשת; רשות מקומית אחת יכולה להגיד "על נהגי ההסעות שמסיעים ילדים בחינוך מיוחד אני לא מבקשת" – זה אפשרי
ורד וינדמן:  ואנחנו התרענו על המצב הזה, שלחנו בשנה שעברה מכתב למירה בהקשר הזה כדי שיוציאו איזשהו נוהל מחייב לכל הרשויות
ורד וינדמן:      עכשיו, יש ודאי רשויות שעשו את זה, ויש ודאי רשויות שלא עשו את זה
ורד וינדמן:  אז אנחנו מציעים פה שמה שייעשה זה שיצא צו על ידי משרד הפנים, שיחייב את השלטון המקומי לעשות את זה, ולא ישאיר את זה ליד המקרה או לרצון הטוב של השלטון המקומי
ורד וינדמן:  הדו"ח של הממ"מ כל כך חשוב, הוא נותן תשתית רעיונית לעשות עבודת מטה כדי להבין איך פותרים
ורד וינדמן:  סמכות קיימת – צריך לפתור את זה מבחינת היישום במשרדי הממשלה בעבודה משותפת, ובהקשר הזה יש גם מה ללמוד ממשרד החינוך, שלפחות באופן חלקי, עושה את העבודה
אלי אפללו: תודה לך, עורכת דין וינדמן
אלי אפללו:  משרד החינוך: אנחנו רואים פה שבמשרד החינוך באמת יש יישום של הדברים, אבל באותן נקודות שיש בהן קבלני משנה או זכיינים וכך הלאה – כנראה שהמערכת פחות עובדת שם
תמי סלע: אפשר להוסיף עוד שאלה?
תמי סלע: לפי חוק המידע הפלילי, הסעיף מתייחס לסמכות - בהקשר של בעלויות וכו' - לפי חוק פיקוח על בתי ספר, ואין שם התייחסות, למשל, לחוק מוסדות תרבותיים ייחודיים
תמי סלע:  אז אני תהיתי אם לגביהם אתם לא רואים את עצמכם כמוסמכים בכלל לקבל את המידע, כי גם אלה מוסדות שיש בהם ילדים
ליאור טוביה: כרגע אנחנו לא
תמי סלע: זאת אומרת, זה דורש תיקון בחוק
תמי סלע:  השאלה היא בעצם אם יש מוסדות חינוך שהיום אין לכם סמכות לקבל בכלל מידע, וגם לגבי היישום, חוץ מהתרבותיים הייחודיים
ליאור טוביה: בוקר טוב, ליאור טוביה, מנהל אגף הבטחון הארצי של משרד החינוך, ומטפל, אחראי, על כל הנושא של המידע הפלילי והטיפול בעבירות
ליאור טוביה:  אני אתחיל בבסיס: אנחנו בודקים את כל מי שאנחנו יודעים עליו, שרשום אצלנו במערכות
ליאור טוביה:  בואו נתחיל מזה
ליאור טוביה:  מה שאני לא יודע – אני לא יודע
ליאור טוביה:  לדוגמה: לפני בערך שנה קיבלנו אלינו את מעונות היום, אני מטפל בזה באופן אישי; אני מכיר כ-4000 מעונות עם רישיון בפיקוח של מדינת ישראל – אני מודיע לך שיש לפחות כפול מעונות שהמדינה לא מכירה, ולכן אני לא יודע לבדוק אותם
ליאור טוביה:  אז יכול להיות ששם יש את הבעיות ואני לא מכיר
ליאור טוביה:  אז בואו ניישר קו רגע
ליאור טוביה:      היו"ר, לשאלה שלך: אנחנו בודקים כ-250 עד 300 אלף אנשי הוראה, עובדי מדינה, שעתי, ועובדי רשויות, בעלויות, וכל מה שקשור
ליאור טוביה:  זה מה שנבדק בשגרה דרך מערכת המב"ד, נדחף וכו'
ליאור טוביה:  כל אחד כזה, כשעולה רישום פלילי – נבחן, נבדק, ויש תהליך שלם עם ועדה שאני עומד בראשה, עם יועצים משפטיים, שבסיכומה אנחנו מקבלים החלטה אם הוא יכול לעבוד או לא יכול לעבוד
ליאור טוביה:  מן הסתם, ברגע שיש לו עבירה שקשורה בעבירת מין או התעללות בקטינים או דברים מהסוג הזה – אנחנו לא מאשרים, הבעלות, הרשות, מקבלת מאיתנו הודעה, בעצם יש לו אי-העסקה, וברגע הזה הוא בעצם נגרע ממאגר אנשי ההוראה וכו'
ליאור טוביה:      בנוסף, כל מי שעובד בבתי הספר – שהוא בדרך כלל עובד רשות, אב בית, חברה של מנקים וכו' – מחויב, על פי חוזר המנכ"ל, להציג כל שנה העדר עבירות מין לקב"ט המוס"ח שלנו בכל רשות
ליאור טוביה:  האחריות למימוש היא של מנהל או מנהלת בית הספר
ליאור טוביה:  כל שנה מתקפים מחדש
ליאור טוביה:  אבל, אם הוא התחיל לעבוד עכשיו ואחרי חודשיים הייתה עבירה – אני לא יודע על זה
ליאור טוביה:  הוא עובד רשות, אין לי מושג
ליאור טוביה:  חשוב להגיד את זה
ליאור טוביה:      אנחנו מעסיקים מאות, אם לא אלפים, של מיקור חוץ – בקרים, יועצים וכו'
ליאור טוביה:  אני בתפקיד שנתיים, לפני בערך שנה קיבלתי החלטה שכל חברה שמועסקת אצלי במשרד – מאגף הבקרה, מאגף הרישוי, מהאגף שלנו, בטיחות וכו' – אם פעם הייתי מסתפק בהודעה של המעסיק שלהם, של אותו זכיין שזכה בעבודה, שיש לו העדר עבירות מין על כולם – החגיגה נגמרה; הוא מעביר לי שמות, אני מבצע עליהם בדיקת רישום פלילי דרך הכספת, אני מנפיק להם תעודה שאני חתום עליה, שרק היא מאפשרת להם כניסה למוסדות החינוך, ובעצם יש לי שליטה
ליאור טוביה:  אחד כזה שאין לו את זה – בעצם לא יכול להיכנס, הוא לא מקבל תעודה
ליאור טוביה:  וכל מנהלי בתי הספר שלי יודעים שבלי התעודה הזאת הוא לא יכול להיכנס למוסד החינוכי
ליאור טוביה:      זה לגבי כל מיקור החוץ שדיברת עליו – זה אפשרי, אפשר לבצע את זה; זה תהליך, זה לוקח זמן, יש משאבים, אבל עושים את זה כי אני חושב שזה חשוב
ליאור טוביה:  כי לא יכול להיות שאני בודק מורה ולא בודק את אותו - - - שנכנס לי לתוך המעון או לתוך הגן או לתוך בית הספר, או אותו בקר, והוא מתחכך שם, יכולת השליטה שלי על מה הוא עושה בתוך המעון, בית הספר או המוסד החינוכי, היא נמוכה
ליאור טוביה:      את זה אני שם רגע בצד, ונשארנו עם המעונות, 0 עד 3: בעצם כל מעון שמבקש רישיון מגיש את רשימת השמות של האנשים שעובדים במעון
ליאור טוביה:  זה לא רק עובדים, זה כל מי שבא במגע עם הפעוטות – זה יכול להיות המבשלת, זה יכול להיות מדריכת הריתמיקה שמגיעה פעם בחודש – כל מי שמגיע מבצע בדיקת רישום, ומאותו רגע הוא נכנס למערכת המב"ד
ליאור טוביה:  זאת אומרת, זה יקפוץ לי - וזה לא היה במשרד הכלכלה, זה קיים אצלנו – אם יש התראה ונפתח לו תיק פלילי
ליאור טוביה:  אם יש לי עכשיו עובד שאני מסרב אותו בגין עבירה רלוונטית לתפקיד שלו, אז אגף האכיפה יודע ללכת ולוודא את זה מול המעון; לפעמים יש בעיית כוח אדם, גננות
אלי אפללו: יש לך מספר, על כמה אנשים עלית במסגרת הזאת?
ליאור טוביה: כן, כן, בוודאי
ליאור טוביה:  באתי מוכן
אלי אפללו: בסדר גמור
אלי אפללו:  בוא ניקח את השנה שעברה, 2022
ליאור טוביה: שנת תשפ"ג – בואו נתחיל ככה: במעונות נבדקו עד היום כ-45 אלף אנשי צוות, מתוכם ל-536 היה רישום פלילי כלשהו, עבירת בנייה, הכלב שלה נשך מישהו בגינת כלבים והאמא התלוננה; זה 1
ליאור טוביה: 2 אחוז מסך כל הנבדקים - מתוך זה, מתוך ה-536, 77 עובדים סורבו לעבודה
ליאור טוביה:  אלה המספרים במעונות
ליאור טוביה:      בעובדי ההוראה יש לנו בין 250 ל-300 אלף, בשנת תשפ"ג קפצו לנו 1901 התראות, מתוכן: 333 התראות של עובדי מדינה, זה עבר לטיפול אגף המשמעת במשרד – אני לא מטפל בזה, ברגע שזה עובד מדינה זה אגף המשמעת, הנציבות, וכו', כל התהליך; 226 – חבר'ה שהם עובדי בעלויות, רשויות, שעתי וכו', שהם מטופלים דרך אגף כוח אדם בהוראה במשרד, יש ועדה שאני עומד בראשה
ליאור טוביה:  ברגע שאנחנו מסרבים הוא יכול לערער, הוא עולה וכו', ואנחנו מטפלים בו משמעתית
ליאור טוביה:      העובד יודע על מה אני מדבר איתו, הבעלות לא מכירה את המרשם הפלילי, את הרישום הפלילי, רק מקבלת הודעה שהוא לא יכול לעבוד יותר – לא ברשות ולא בבעלות
ליאור טוביה:  אלה המספרים
ליאור טוביה:  דרך אגב, 670 מתוך ה-250 אלף הם אנשים שקפצה עליהם התראה, אבל בתכלס הם לא באמת עובדים במערכת יותר והם לא מורים
ליאור טוביה:  אלה הנתונים
אלי אפללו: קודם כל, תודה רבה
אלי אפללו:  אני באמת התרשמתי לטובה ממה שמשרד החינוך עושה, מה שהצגת פה
אלי אפללו:  אני חושב שאתם צריכים להשלים את אותם חורים באותם מוסדות שהם בקבלני משנה או גופים מסוימים שיש בהם תחלופה ואתם לא מודעים לזה
אלי אפללו:  זאת אומרת, יש חורים קטנים כלשהם, שאתה גם מודע אליהם וגם ציינת אותם, שאם תהיה בהם השלמה אז אנחנו נהיה במעקב אחרי הנושא הזה בצורה הדוקה יותר
אלי אפללו:  אז תודה רבה לך
אלי אפללו:      אני חושב שאנחנו באמת צריכים ללמוד ממה שקורה במשרד החינוך לגבי שאר המשרדים, ולהעביר לשאר המשרדים מסר שחייבים לטפל בבעיה הזאת
אלי אפללו:  זה לא שנמצאו אפס, אנחנו ראינו, וגם הכמות שנמצאה – וזה לא משנה אם יימצא אחד או 70 - כל אחד כזה יכול לפגוע בילד כזה או אחר שהוא עולם ומלואו; וזאת בעצם הסכנה שלנו, שאותם אנשים פליליים עם סטייה כזאת או אחרת ימצאו את הדרך להיכנס ולפגוע, אבל אנחנו באמת צריכים - בתוך המערכות שלנו, שאנחנו אחראיים עליהן, אם זה בשלטון המקומי ואם זה בשאר המשרדים – לנסות ליצור אכיפה טובה יותר
אלי אפללו:      אני רוצה לפנות פה למשטרת ישראל ולשמוע נתונים או תגובות לגבי הנושא הזה
תמי ברנע: נציבות שירות המדינה בזום, הם רוצים
אלי אפללו: אה, בסדר גמור
אלי אפללו:  אז עוד מעט, אני רוצה לשמוע פה את המשטרה
תמי ברנע: והשלטון המקומי – היא כנראה פה, אבל היא לא עונה
אלי אפללו: תבקשי ממירה, מירה סלומון
תמי ברנע: כן, כן, היא לא עונה לנו
תמי ברנע:  היא רשומה כמשתתף פיזי
אלי אפללו: בבקשה, משטרת ישראל, יש לכם משהו לומר או לתקן?
שרון פרץ: מבחינת ההתממשקות במערכת מב"ד בזמן אמת – משרד החינוך הוא באמת הגוף היחיד שעושה בה שימוש כרגע, ואנחנו גם לא קיבלנו פנייה משום גוף נוסף כדי להתממשק
שרון פרץ:  מבחינת השימוש במערכות הכספות – הנתונים שהוצגו כאן הם נכונים לפברואר, ואנחנו באמת רואים עלייה ברצון של רשויות מקומיות נוספות להתממשק
שרון פרץ:  נכון להיום יש כבר 21 רשויות מקומיות שכן התממשקו באמצעות המערכת
שרון פרץ:  כמובן שהעשייה כאן היא באופן יזום של הרשויות המקומיות
אלי אפללו: אז אני חושב שפה יש לנו את החור, כי אם אנחנו מדברים על 20 רשויות מתוך 250 ומשהו רשויות מקומיות – אין ספק שיש פה, בנקודה הזאת, הרבה במה לטפל
תמי סלע: גם כשהיא אומרת "כספת", הכוונה היא שהבקשות מוגשות באופן מקוון, אבל זה לא קבלת התראות בזמן אמת, נכון? גם ה-16 שהתממשקו – זה רק לקבלת בקשות באופן יזום
אלי אפללו: 100 אחוז, 100 אחוז
אלי אפללו:  מירה, בוקר טוב
מירה סלומון: בוקר טוב וסליחה
אלי אפללו: אנחנו בעצם דנו פה לגבי הנושא של ההודעות, או הבקרה, מול אנשים שעובדים במערכת של השלטון המקומי
אלי אפללו:  משרד החינוך דיווח לנו, ושמענו ממנו שפחות או יותר יש לו שליטה והוא מקבל מידע בזמן אמת
אלי אפללו:  עכשיו, ברשויות יש לא מעט מקומות בהם הן מתנהלות מול גופים חיצוניים – אם זה מעונות, מתנ"סים, קייטנות וכך הלאה – והיה חשוב מאוד שהמערכות האלה יעבדו בממשק מול המשטרה ויקבלו דו"ח בזמן אמת
אלי אפללו:  לכן נדרש פה מהרשות, או מהשלטון המקומי, באמת ליצור מצב – לא יודע אם זה בעזרת מכתבים, הנחיות, לכל ראשי הרשויות – לנסות למנוע את התופעה, וגם להיכנס לנושא הזה של הממשק מול המשטרה
אלי אפללו:  מה יש לך לומר, בעצם?
מירה סלומון: מירה סלומון, מרכז השלטון המקומי
מירה סלומון:  תודה, אדוני, וסליחה על הסיטואציה שנוצרה כאן, שהיא דחופה
אלי אפללו: אני חייב לומר שאת משתתפת בהרבה מאוד ועדות, ואני יודע, חלק מזה זה אפילו יום ולילה
אלי אפללו:  וחשבתי שאפילו עכשיו קפצת לוועדת הכספים, כי ראיתי מה עברת השבוע
אלי אפללו:  אז אני רק יכול לפרגן לך
מירה סלומון: להגנת הסביבה, אבל כן
מירה סלומון:  זה עדיין מסביב לחוק ההסדרים, וסליחה על זה
מירה סלומון:  אז כך: אכן נכנס לתוקף, ביולי 2022, חוק המידע הפלילי ותקנת השבים, שבמסגרת תיקון עקיף לו הוסמכו היועצים המשפטיים ברשויות המקומיות לאפיין סוגי משרות שדרוש לגביהן מידע פלילי כתנאי לקבלה ו/או להמשך העסקה, וסוגי העבירות הפליליות שהן רלוונטיות בכל סוג משרה
מירה סלומון:  רשויות מקומיות יודעו על העניין מבעוד מועד, כיוון שכניסתו של החוק לתוקף באמת נעשתה שנתיים לאחר חקיקתו
אלי אפללו: יידוע זה לא מספיק, צריך פעולה הרבה יותר מסיבית מול ראש הרשות, מנכ"ל העירייה, והמחלקה המשפטית ברשות
אלי אפללו:  אלה שלושת הגופים הכי חשובים כדי לקדם את הנושא הזה
מירה סלומון: בוודאי, ואנחנו גם פנינו אליהן בכתובים, גם הסברנו בכנסים, ביצענו הסברה על הנושא הזה – וזה בהחלט עדיין לא כל העבודה שיש לעשות בנושא
מירה סלומון:  דווח כאן על ידי נציגי משטרת ישראל על 16 רשויות שמחוברות היום לכספת – אני יודעת על רשויות נוספות שמבקשות להיות מצורפות, והדבר הזה כרוך לעיתים בקשיים בירוקרטיים
מירה סלומון:  זה מהלך שלוקח זמן, ולצערי הרבה יותר מדי
אלי אפללו: דרך אגב, שאלתי קודם אם יש חסמים – אז כמעט ואין חסמים, צריך להבין את זה
אלי אפללו:  זה עניין של רצון
אלי אפללו:  ואם יש – תיידעו אותנו
מירה סלומון: אז אני אומרת שוב – אני יודעת שקיימים קשיים, יש לנו גם בעיה נוספת, מאוד מרכזית; אבל שנייה, עוד רגע אני אגיע לבעיה המרכזית
מירה סלומון:  כמו שהתחלתי לומר, רשויות מקומיות הולכות ומצטרפות לשירותים של הכספת
מירה סלומון:  הכספת, כפי שהציג נציג הממ"מ, זה לא דחיפה של מידע ב-push; זאת אומרת, אנחנו לא מקבלים מידע ברגע שהוא מתעדכן – הכספת זה מידע יזום שמבקשים, שצריך לפנות ולבקש, וזה שונה לחלוטין מהמערכת שהממ"מ דיבר עליה
אלי אפללו: סליחה, קיבלתי פה הערה
אלי אפללו:  זה נכון שצריך לשאול, אבל ישנן מערכות שהן מתקדמות יותר, וממשקים טובים יותר, שבהם, ברגע שאדם נאשם או שנפתח איזשהו תיק – הדבר הזה מגיע ישירות, או לרשות או לכל מקום אחר, באופן כמעט מיידי, וזה בעצם הרעיון
מירה סלומון: ולכן חידדתי ואמרתי שאין חיבור של הרשויות למערכות האלה, למערכת המב"ד, כפי שהסביר נציג הממ"מ; יש להן חיבורים לכספות בלבד
מירה סלומון:  אני לא יודעת שמשטרת ישראל או משרד המשפטים יסכימו לחבר למערכת המב"ד
אלי אפללו: הנה, אנחנו פה
אלי אפללו:  מירה, אנחנו פה
מירה סלומון: אני אומרת: אני לא יודעת שיש הסכמה לדבר כזה; אני יודעת שיש לנו היום זכות לגשת למידע הפלילי, לא בהכרח לקבל ב-push
מירה סלומון:  עכשיו, לעניין משרד החינוך
אלי אפללו: דקה, דקה, מירה
אלי אפללו:  אני לא אומר שמה שאת אומרת לא נכון, אלא רק שהשלטון המקומי אולי לא מודע למה שיש היום
אלי אפללו:  כשלא היית פה שאלתי אם יש חסמים ונאמר לי שאין חסמים וזה עניין של רצון
אלי אפללו:  אפשר גם לחזור על הדברים של הנציגה של משרד המשפטים, שבעצם אמרה פה שאין שום בעיה להתחבר לממשקים האלה
מירה סלומון: נירית, אמרת שאין בעיה להתחבר למערכת המב"ד, או לכספת?
נירית להב קניזו: אני התייחסתי לכספת, אבל גם אין שום בעיה משפטית להתחבר למערכת המב"ד
נירית להב קניזו:  אני כן אגיד שהרשויות המקומיות לא מתקשרות עם משטרת ישראל במובן הטכנולוגי
נירית להב קניזו:  עכשיו, המערכת של הכספת היא מערכת שפשוטה להתחברות טכנולוגית, וגם למערכת הזאת הרשויות המקומיות לא יוזמות את הצעד
נירית להב קניזו:  אני לא יודעת מה מונע מהן לעשות את זה
נירית להב קניזו:  אז ההתממשקות למערכת המורכבת של זמן אמת היא צעד הרבה יותר משמעותי, אז בואו נתחיל מהשלב הראשון, שהוא אלמנטרי
תמי סלע: השלב הראשון זה גם שהיועצים המשפטיים בכלל יקבעו תפקידים ועבירות
תמי סלע:  השאלה היא בכמה רשויות היועצים המשפטיים קבעו
מירה סלומון: הדברים הולכים ומתבצעים
אלי אפללו: אני מאמין בשלטון המקומי, אני באתי מהשלטון המקומי
אלי אפללו:  אני חושב שזה עניין של מודעות ורצון, ואם יש איזושהי רשות שיש לה איזושהי בעיה – אפשר לדבר עם המשטרה ועם משרד המשפטים
מירה סלומון: אז אני אשמח להשלים בכל זאת את דבריי
מירה סלומון:  בעניין המב"ד: שוב, המערכת ששולחת הודעות ב-push – אני שמחה ומברכת על העמדה שמשרד המשפטים הציג
אלי אפללו: רגע, מה ראשי התיבות של מב"ד? - ממתין לבירור דין, אוקיי
מירה סלומון: אבל המערכת היא מערכת שנותנת עדכונים בזמן אמת
מירה סלומון:  אבל אתה צודק שראשי התיבות באמת לא משקפים את התכלית שבגללה אנחנו בכלל מדברים על המערכת הזו
מירה סלומון:      כמו שהתחלתי לומר, רשויות מקומיות הולכות ונרתמות למהלך הזה
מירה סלומון:  זה משהו שלוקח זמן, לצערנו אולי אפילו יותר ממה שהיינו רוצים
מירה סלומון:  כן יש קשיים בירוקרטיים
מירה סלומון:  ואני אוסיף ואציין שמרכז השלטון המקומי יזם מערכת משלו בשיתוף עם החברה למתנ"סים, להעמדת סייעות בגני ילדים במילוי מקום זמני, וכחלק מהפעילות של מרכז השלטון המקומי והחברה למתנ"סים – חברה ממשלתית שעוסקת בנושא – אנחנו עובדים מול הרשויות המקומיות; הדבר הזה גם מנכיח את הצורך בבדיקה של מידע פלילי ומעורר את הרשויות המקומיות לסוגייה ממש מהשטח, כיוון שכאשר אנחנו מדברים על הסייעות במילוי מקום זמני ומדברים איתן על הצורך להתחבר לכספת, הן גם ממילא מתעסקות יותר לעומק בנושא הזה
מירה סלומון:      אנחנו ביקשנו ממשרד המשפטים וממשטרת ישראל שמרכז השלטון המקומי ישמש גורם מסייע לרשויות המקומיות ויבצע עבור הרשויות המקומיות את הבדיקות של המידע הפלילי ביחס לסייעות, כפי שיאופיין על ידי היועצים המשפטיים של הרשויות המקומיות שלהן ניתנים שירותי המסייעת
מירה סלומון:  לצערי, אנחנו נתקלים שוב ושוב בסירוב בנושא הזה
מירה סלומון:  אז לא רק שאנחנו נמצאים בשטח ומנסים לעורר את הסוגייה הזו - - -
אלי אפללו: דקה
אלי אפללו:  חברים, אנחנו נמצאים פה בדיוק כדי לפתור את הבעיה
אלי אפללו:  אני לא צריך להיות המתווך בין המשטרה למשרד המשפטים והרשויות המקומיות
אלי אפללו:  למרכז השלטון המקומי יש מספיק כוח ויכולת, וגם הידברות עם אותם גופים
אלי אפללו:  אני חושב שמטרת הישיבה פה היא באמת, אם יש בעיה כזאת או אחרת – אנחנו יושבים פה עם הנציגים הבכירים ביותר של המשרדים, ואפשר לפתור את הבעיות האלה
אלי אפללו:      יש לי בקשה אלייך, מירה
אלי אפללו:  מדובר היום על בערך 20 רשויות, לא משנה כרגע אם זה מערכת הכספת או מערכת מב"ד
אלי אפללו:  אני כן הייתי רוצה, לקראת פתיחת שנת הלימודים הקרובה, לראות שחלק גדול מהרשויות כן נכנסות - - -
דבי ביטון: לקבל נתונים, כי זה באמת מטריד
דבי ביטון:  זה הדבר הכי בסיסי שצריך לעשות
אלי אפללו: כן, לקבל נתונים
אלי אפללו:  אנחנו מדברים על עוד שלושה-ארבעה חודשים, אני חושב שרק אם רוצים, באמת אפשר לפתור מערכת כזאת
אלי אפללו:  בכל רשות יש איש טכני כזה או אחר, אז בואו תעשו איזשהו מאמץ לקראת פתיחת שנת הלימודים
אלי אפללו:  אפילו לקראת הנושא של הקייטנות בקיץ, הלא זה הדבר המיידי שאנחנו צריכים אפילו לחשוב עליו
אלי אפללו:  ובקיץ זאת דווקא הבעיה הכי גדולה שיש, כי הכל זה או מדריכים מזדמנים או כל דבר אחר
אלי אפללו:  בואו תנסו לראות איך באמת תשלחו איזשהו מנשר, או לא יודע מה, לאותן רשויות, תגידו שהייתה פה ועדה, ובאמת תנסו לראות איך אנחנו מצילים ילדים מאותן בעיות, כי זה נמצא אצלנו ובנפשנו
אלי אפללו:  בסדר, מירה? אני סומך עלייך
דבי ביטון: אני חושבת שכדאי שיצא מכתב מסודר מהוועדה לכל הרשויות
מירה סלומון: אנחנו נעביר את המסר של הוועדה לרשויות המקומיות, כמובן
מירה סלומון:  ואני שוב אומרת: אנחנו גם מנסים לפעול בתחום; כן יש קשיים, אנחנו נשמח לדווח לוועדה גם בכתובים כיצד הם מתקדמים, נפתרים, אם יש עכבות, ואנחנו נעדכן מה שאנחנו נמצא
ורד וינדמן: הנושא של הנוהל, שעלה קודם – למה השלטון המקומי לא הוציא עד היום נוהל ליועצים המשפטיים של כל רשות מקומית?
מירה סלומון: מרכז השלטון המקומי הוא לא גורם שהוא רגולטור לרשויות המקומיות, הוא לא מוציא נהלים מהסוג הזה, זה לא תפקידנו
אלי אפללו: הוא לא צריך להוציא נהלים
ורד וינדמן: הנחיה
מירה סלומון: אנחנו גם לא מוציאים הנחיות לרשויות המקומיות, אנחנו מוציאים המלצה; וההמלצות נוסחו, הסכמנו להוציא המלצות
מירה סלומון:  נציגת המועצה לשלום הילד מבקשת נוהל
אלי אפללו: דקה, דקה
אלי אפללו:  מירה, אני אגן עלייך
ורד וינדמן: אבל המלצה הוצאתם? לא לכבוד המועצה לשלום הילד, לכבוד הילדים
ורד וינדמן:  המלצה הוצאתם?
דבי ביטון: כמו שבכל מקום עבודה קיים נוהל של הטרדות מיניות – על אותו רעיון, זה רק צריך להיות על ילדים
אלי אפללו: סליחה, דקה
אלי אפללו:  מירה, אני אגן עלייך פה, בסדר?